
ОТЧЕТ ЗА КОНТРОЛНАТА ДЕЙНОСТ НА РИОСВ – Монтана

за периода 01.03 ÷ 31.03.2014 г.
През периода 01.03.2014 г. ÷ 31.03.2014 г. експертите на РИОСВ – Монтана са извършили 75 проверки на 73 обекта. Дадени са дванадесет предписания.  Постъпилите суми от наложени санкции са 2 378,90 лв.

Най-важните акценти в извършената месечна контролна дейност на риОсв – Монтана: 

· Проверки по изпълнение годишния план за контролната дейност;

· проверки за изпълнение на дадени предписания;

· проверки по постъпили жалби и сигнали.

През месец март 2014 г. са извършени, съгласно заповеди на директора на РИОСВ – Монтана десет комплексни проверки в изпълнение на годишния план за контролната дейност на РИОСВ – Монтана с цел установяване на съответствието на дейността с изискванията на екологичното законодателство на следните обекти: „Рис Ръбърт България” ЕООД, гр. Кула, производство на технически каучукови изделия; „Мрамор Беркстон” АД, гр. Берковица – обработка на скални блокове; „Ломско пиво” АД, гр. Лом, производство и търговия на бира; „Електростарт” ЕАД, гр. Вършец, производство на ел. дросели; „Пентоп” ЕООД, гр. Враца, обект за дървопреработка и производство на мебели в гр. Вършец; „РУА фабрика за метали” ЕООД, гр. Лом, производство на производство на мелнични тела; „Аркус” АД, гр. Лясковец – обособено производство  гр. Лом, производство и доставка на специална продукция и инструменти; „Силпа” ООД, гр. Лом, производство на вентилаторни конвектори; „Хъс” ООД, гр. Пловдив, обект в гр. Лом, производство на безшевни тръби; „Ди - Вен” ЕООД, гр. Лом, производство и ремонт на електрокари. Докладите от комплексните проверки са публикувани на интернет страницата на РИОСВ – Монтана.

  Компонент „Води”

През месец март е извършена проверка на „Елина” ЕООД, гр. Монтана – пералня за килими, мокети и др., във връзка с изискванията на Закона за водите (ЗВ) и условията в издадено разрешително за заустване на отпадъчни води в обекта от БДУВДР – Плевен.  При проверката е констатирано, че изпирането се извършва в две каци, те са оборудвани с решетки за улавяне и задържане на неразтворими текстилни отпадъци. Отпадъчната вода постъпва в утаителни шахти и се отвежда за заустване по тръби в дере „Чернила”. Не са констатирани неизпълнения на условията, заложени в разрешително. Дадено е предписание за представяне на годишен доклад по изпълнение на условията в издаденото разрешително в РИОСВ – Монтана. 

На търговско складов комплекс „Техномаркет” в гр. Монтана, към „Техномаркет България” ЕАД, гр. София е извършена проверка, във връзка с изискванията на ЗВ и условията в издадено разрешително за заустване на отпадъчни води в обекта от БДУВДР – Плевен.  Отпадъчните води - смесен поток от дъждовни и битово – фекални се заустват в коригирано дере „Чернила”. Не са констатирани нарушения на условията заложени в разрешителното. Представени са протоколи от проведен собствен мониторинг, стойностите на измерените показатели в които не превишават индивидуалните емисионни ограничения. Дадено е предписание за представяне на годишен доклад по изпълнение на условията в издаденото разрешително в РИОСВ – Монтана. 

По подаден сигнал в РИОСВ – Монтана за замърсяване на река Чипровска Огоста в района на с. Мартиново, и с. Железна, общ. Чипровци  и промяна цвета на водата в сив плътен цвят „от дейността на мините в района” е извършена проверка съвместно с представители на БДУВДР – Плевен и РЛ – Монтана. При проверката се констатира, че на яз. Мартиново се извършват ремонтни работи, по издадено разрешително от БДУВДР – Плевен, като през нощта регламентирано се изпуска вода, а през деня се работи в тунела на основния изпускател. В момента на проверката водите на р. Чипровска Огоста, вливащи се в яз. Мартиново и водите на р. Чипровска Огоста са чисти. Взета е водна проба за анализ от РЛ – Монтана. Резултатите по изследваните показатели  са с характерни стойности.

На „България Флуорит” ЕООД, гр. София – добив и обогатяване на флуоритова суровина гр. Чипровци и на „Кнауф България” ЕООД, гр. Видин, производство на гипсфазерни плоскости са извършени проверки, във връзка със съставяне на констативни протоколи за установяване на  превишение на емисионните ограничения в разрешителните за заустване на обектите въз основа на резултати от анализ на взети проби от отпадъчни води за контролен мониторинг. 
  Компонент „въздух” и фактор „шум”

През месец март 2014 г. са извършени проверки на следните обекти: „Лакпром” АД, гр. София – фирмен магазин за бои, лакове и авторепаратурни продукти в гр. Монтана; „Кастрой М” ООД, гр. Монтана – магазин за строителни материали; „Досев и син” ООД, гр. Монтана – склад за продажба на бои и лакове;  „Ви В комерс” ЕООД, гр. Видин – магазин за продажба на бои, лакове и авторепаратурни продукти. На обектите се продават на едро и дребно фирмени продукти, собствено производство, попадащи в приложение № 1 към наредбата за ограничаване на емисиите на ЛОС (летливи органични съединения) изпускани в атмосферния въздух, при употреба на органични разтворители. Всички налични продукти са етикирани съгласно изискванията и отговарят на допустимите норми за съдържание на ЛОС, съгласно наредбата.
През отчетния период са извършени проверки на следните бензиностанции по Наредба № 16 за ЛОС при транспортиране, съхранение и продажба на бензини на бензиностанции: в с. Ковачица към „Исса ойл” ЕООД, гр. Видин; „Алфа газ” ООД, гр. Монтана, „Джи Пи Голд Петрол” ЕООД, гр. Монтана. При проверките се констатира, че бензиностанциите функционират съгласнто изискваниятана на горепосоечната наредба, като разполагат и използват система за улавяне на бензиновите пари (УБП), при зареждане на резервоарите на обекта от подвижни автоцистерни. Бензиноколонките не са оборудвани със системи, съответстващи на Етап ІІ  за УБП. Срокът за привеждането им към изискванията на наредбата е до края на 2016 г. 
На ЕТ „Ник – 98 – Н. Петров”, гр. Монтана – ремонт и продажба на климатична и хладилна техника е извършена проверка, съгласно изискванията на ЗЧАВ и подзаконовите нормативни актове за ограничаване на ФПГ (флуорирани парникови газове). При проверката е установено, че фирмата има издаден сертификат за извършване на монтаж, сервиз и подръжка на инсталации, съдържащи над 3 кг. флуорирани парникови газове. Представения годишен отчет от фирмата е коректен, като на обекта се води необходимата отчетност. 
През месец март е извършена проверка на „Кауфланд българия” ЕООД, гр. София – обект в гр. Видин по прилагане на изискванията на ЗЧАВ и наредба за установяване на мерки по прилагане на регламент (ЕО) № 842/2006 г., относно някои флуорирани парникови газове. Констатирано е, наличие на две климатични системи и три броя хладилни инсталации. Използваните фреони за 2013 г. са с общо количество 711 кг., за което е представен и отчет в РИОСВ – Монтана. На обекта се поддържат досиета за всички системи и инсталации, като същите се проверяват периодично за херметичност.  

 Управление на отпадъците и опазване на почвите

През месец март са извършени проверки съгласно изискванията на ЗУО на следните обекти:

· ЕТ „Алексиев 91 ВД – Вергил Алексиев”, гр. Видин, автотранспортна дейност с ремонтна работилница - на площадката се извършва  само предварително съхраняване на отпадъци на мястото на образуване, има издадено разрешително по отменения ЗУО, със срок до 07.07.2014 г. Обособени са складови помещения с необходимите съдове за съхранение на отпадъци. През 2013 г. са предадени отработени масла на фирма въз основа на сключен договор. Води се необходимата отчетност. Годишните отчети са представени в ИАОС в посочения срок. 

· „Вест” ЕООД гр. Видин – автосервиз  - извършва се само предварително съхраняване на отпадъци на мястото на образуване, има издадено разрешително по отменения ЗУО. Същите се съхраняват разделно в маркирани съдове на обособени за целта места. През 2013 г. не са предавани отработени масла на фирми за последващо третиране, поради малките налични количества. Предавани са само отпадъци от черни и цветни  метали на фирма съгласно сключен договор. Годишните отчети са представени в ИАОС в посочения срок;

· „Екометал одиерно” ЕООД гр. Видин, площадка за събиране и третиране на  ИУЕЕО (излязло от употреба електрическо еи електронно оборудвне), съгласно изискванията на ЗУО. При проверката е констатирано, че дружеството притежава разрешително за дейността с безсрочен срок на действие. Към момента площадката не работи на пълен работен ден. Не са изкупувани ИУЕЕО от физически лица. Води се необходимата отчетност и отпадъците се приемат съгласно сключен договор. 
· Извършена е проверка на общинско депо за неопасни отпадъци в м. „Раковица”, землището на гр. Берковица, по изпълнение задълженията на кмета на общината, регламентирани в ЗУО. Депото е с преустановена експлоатация, съгласно заповед на директора на РИОСВ, считано от 16.07.2009 г. При проверката е установено, че на депото е извършено депониране на смесени биоразградими, строителни и битови отпадъци в обем около 30 – 40 м3. Достъпът до депото не е ограничен. Кметът на общината не е изпълнил задълженията си съгласно ЗУО, като не е предотвратил изхвърляне на отпадъци на неразрешени за целта места. На лицето ще бъде съставен акт за установяване на административно нарушение. 
    На община Берковица е извършена проверка  за отчитане на етап от проект, финансиран от ПУДООС „Усъвършенстване на системата за организирано събиране и транспортиране на битови отпадъци”. Съгласно проекта е закупена 1 брой сметоизвозна машина. 
    През месец март 2013 г. са извършени проверки на следните обекти във връзка със задълженията им да заплащат продуктови такси за опаковки и отпадъци от опаковки: „Васил Енчев и Ко” ООД,  гр. Монтана - обект химическо ателие „Хигия-лукс”; „Флестера” ООД, гр. Монтана – производство на хляб и хлебни изделия, „Монтпласт” ООД, гр. Монтана – производство на пластмасови  изделия; „Гала” ООД, гр. Монтана – производство на разфасовани пилешки продукти за вътрешния пазар; „ВИП Симерс – груп” ООД, гр. Лом – производство на хранително вкусови изделия; ЕТ „Деметра П. Първанов”, гр. Лом, - цех за месопреработка. 

 През месец март са извършени проверки на депо за „Б-Б” кубове с препарати за РЗ с изтекъл срок на годност в гр. Берковица и депо за „Б-Б” кубове с препарати за РЗ с изтекъл срок на годност в с. Ковачица, общ. Лом. При проверките е установено, че кубовете са в добро състояние, хидроизолацията им е здрава, цялостта им не е нарушена и не са констатирани замърсявания и неприятни миризми. Проверен е склад с препарати за РЗ с изтекъл срок на годност в гр. Лом. Склада е  в добро състояние. На трите обекта са определени координатите с  GPS устройство

 Извършена е проверка по сигнал за наличие на строителни отпадъци на терен в участък на отклонение от околовръстен път гр. Монтана срещу  производствена база на фирма „Берг Монтана фитинги” АД, гр. Монтана, формирани при реализиране на проект - реконструкция и строеж на обходен път на гр. Монтана. Експерти от РИОСВ – Монтана, представители на фирма подизпълнител, както и представител на ОП „Чистота” гр. Монтана и ОПУ – Монтана, съвместно със сигналоподателя са извършили оглед на терена визиран в подадения сигнал. При огледа е констатирано наличие на нерегламентирано депониране на разредена бетонова смес. До ДЗЗД „Обход Монтана”, изпълнител на проекта е дадено предписание за почистване на замърсените площи, при последващата проверка е констатирано, че предписанието е изпълнено. 
 Извършена е проверка на терени и площи в местността „Бързан”, гр. Чипровци, по изпълнение на предписание за почистване от замърсяване със смесени битови отпадъци. При проверката е установено, че предписанието е изпълнено. 
 Извършена е проверка по постъпил сигнал от ПБЗН – Монтана за запалени растителни отпадъци, придружени със силна и задушлива миризма в землището на с. Охрид, общ. Бойчиновци На 30.03.2014 г. при оглед на терена посочен в сигнала, съвместно с ПБЗН – Монтана и Гражданска защита – Монтана е установено тлеене на растителни отпадъци и наличие на четири броя корозирали празни метални варели, като от тях се усеща задушлива миризма от растително-защитни препарати. На 31.03.2014 г. е констатирано е, че обгорелите варели са налични, без надписи и етикети и от тях се усеща лека дразнеща миризма. Дадени са две предписания до кмета на общ. Бойчиновци за незабавно предаване на варелите на фирми, притежаващи необходимия документ по чл. 35, въз основа на сключен писмен договор и съхраняването им до тяхното предаване на място с ограничен достъп.
Биоразнообразие и защитени територии
 През месеци март  2014 г. са издадени 24 броя писма за горскостопански програми. Издадени са 3 броя външни становища по отношение на допустимостта на планове и инвестиционни предложения спрямо режима на дейностите в защитените зони в рамките на процедурите за преценяване на необходимостта от ОВОС /ЕО. Издадено е едно решение по оценка на съвместимостта.

Извършени са четири проверки на зоомагазини в гр. Монтана по приложение на Закона за биологичното разнообразие и регламентите на ЕС, свързани с конвенцията CITES и четири проверки на цветарски магазини по Закона за биологичното разнообразие. При проверките не са установени нарушения.

През отчетния период е извършена проверка на сбирка от препарирани птици и бозайници в СОУ ”Любен каравелов”, гр. Видин. При проверката е установено, че сбирката е разположена в стъклени витрини, наличните 32 експоната са в добро състояние.

Извършена е проверка на терариум за отглеждане на тигров питон, собственост на физическо лице в гр. Видин. Тигровия питон е регистриран в РИОСВ –Монтана  той е в добро състояние и се отглежда при подходящи условия. Няма нарушения по смисъла на Закона за биологичното разнообразие.  
Извършена е проверка на защитена местност „Връшка чука” - защитен растителен вид „Български ерантис” и други защитени растителни видове, във връзка с изискванията на  ЗБР. При проверката се констатира, че защитения растителен вид - ерантис е почти прецъфтял а томосилиев минзухар е във фаза цъфтеж. Популацията е в добро състояние. Не е констатирано увреждане на находищата и други нарушения. 

По разпореждане на директора на РИОСВ – Монтана е извършена проверка на ЗМ „Връшка чука” по ЗЗТ (Закона за защитените територии). При проверката се констатира, че границите на ЗТ са ясно обозначени с поставена указателна табела откъм с. Киряево. Не са констатирани следи от пожари и други незаконни дейности в границите на защитената територия. 
Извършена е проверка  на терени и площи, във връзка със сигнал за разораване на частни земеделски земи, попадащи в ЗЗ от „Натура 2000”, съвместно с представител на ОД „Земеделие” – Монтана и ОС „Земеделие” гр. Берковица. При проверката се констатира, че сигнала е основателен поради допусната статистическа грешка в ОС „Земеделие”. Фирмата арендатор, се задължава и гарантира, че разорания терен, ще бъде подравнен, затревен и приведен във вид на начина на ползване като пасище – мера. 
През месец март е извършена проверка  в с. Боровци, във връзка с подаден сигнал за заплаха на щъркелови гнезда в следствие рязане на излезли от употреба стълбове за ел. захранване. Проверката е извършена с ъвместно с кмета на населеното място. Констатира се, че в района на ж. п. спирка в с. Боровци е извършен ремонт – подмяна на ел. преносни жици. Стълбове не са рязани, не са засечени дейности от подобен род, както и няма никаква заплаха за наличните щъркелови гнезда. Сигналът е неоснователен.

Превантивна дейност

През отчетния период са издадени четири решения за преценяване на необходимостта от ОВОС, 

Издадено е едно решение за преценяване на необходимостта от екологична оценка .. Издадени са 11 броя писма за инвестиционните предложения, които не попадат в обхвата на приложение 1 и 2 от ЗООС. За две инвестиционни предложения на възложителите е указано, че предвидената дейност подлежи на преценяване на необходимостта от ОВОС. 

През периода 01.03.2014 г. ÷ 31.03.2014 г. са извършени десет проверки във връзка издадени решения по ОВОС за инвестиционни предложения. -  „Реконструкция и модернизация на сграда – свинарник за угояване на 1200 бр. свине” в землището на гр. Кула „Изграждане на многофункционална сграда с офиси, търговски обекти, заведения за хранене и развлечения в гр. Вършец”; „Капково напояване на лозов масив с. Г. Церовене, общ. Монтана”;  „Склад за отоплителен дървен материал с линия за производство на дървени пелети и обект за преработка на плодове, зеленчуци и билки”, с. Бели мел, общ. Чипровци; „Изграждане на 6 броя вятърни централи – земл. с. Киряево, общ. Макреш – „Фанти Г” ООД, гр. Видин; „Преустройство на сграда в завод за преработка на отпадъци от твърди метали с. Бела, общ. Димово”.  Установено е, че в пет годишния срок от влизане в сила на решенията не е започнато реализиране на инвестиционните предложения и те губят правна сила. 

При проверката на четири от решенията по ОВОС за инвестиционни предложения е установено, че те са реализирани или е започнало осъществяването им  и не са загубили правно действие, съгласно изискванията на ЗООС.
Химикали 

През месец март 2014 г. са извършени проверки съгласно изискванията на ЗЗВВХВС (Закон за защита от вредното въздействие на химичните вещества и смеси на следните обекти: „Мир Монтана” ЕООД, гр. Монтана – производство на транспортни ленти по приложение на Съгласно Регламент ЕО № 1907/2006 г. дружеството се явява потребител на химични вещества и смеси. При проверката се констатира, че използваните в производствената дейност продукти са етикирани и се съхраняват в оригинални опаковки съгласно изискванията. Представени са ИЛБ (информационни листи за безопасност). В констативния протокол от проверката е дадено предписание да се извърши оценка на безопасност на съхранението на използваните химични вещества и смеси, съгласно утвърден формат и се представи в РИОСВ – Монтана;  „Крос” ООД, гр. Монтана – монтаж на велосипеди - съгласно Регламент ЕО № 1907/2006 г. дружеството се явява потребител на химични вещества и смеси. При проверката се констатира, че използваните в производствената дейност продукти са прахови бои, който не са с опасни свойства. Същите се съхраняват в оригинални опаковки съгласно изискванията. Представени са ИЛБ (идентификационни листи за безопасност);  „Теди” ООД, гр. Монтана – внос на семена и продажба на препарати за растителна защита.  При проверката е констатирано, че препаратите за растителна защита се съхраняват в три броя складове, с осигурена вентилация и ограничен достъп. Същите са в оригинални опаковки съгласно изискванията, като не се извършва разфасовка на по-малки количества. Представени са ИЛБ (информационни листи за безопасност). При проверката нарушения на ЗЗВВХВС не са констатирани; ЕТ „Р. Николова – Вибрострой 98”, гр. Монтана – дистрибуция, съхранение и търговия на технически газове – установено е, че бутилките с техническите газове се съхраняват, съгласно изискванията под навес в метални палети; „Борислав Борисов - ББ” ЕООД, гр. Лом – обект за дистрибуция, съхранение и търговия на технически газове в гр. Монтана  - бутилките с техническите газове се съхраняват съгласно изискванията под навес в метални палети. В момента на проверката няма налични количества, очаква се доставка. Представени са ИЛБ. 
През отчетния период са извършени две извънредни проверки във връзка с писмо на ОД на МВР – Видин за междуведомствена проверка на обекти с разрешения за дейности с взривни вещества на: завод „Миджур” към „Видекс” АД, гр. София – утилизация и производство на взривни в-ва за граждански цели и на „Гипс” АД, с. Кошава, общ. Видин – добив и производство на гипс.   

Извършена е проверкана складова база Ливадски дол”, гр. Монтана, към „Видекс” АД, гр. София – съхранение  на взривни вещества за граждански цели, по изпълнение на условията в издадено разрешително по чл. 104 от ЗООС. Проверката е извършена съвместно с представители на ОУ ПБЗН – Монтана, Д”Инспекция по труда” – Монтана, община Монтана, служба „КОС” при ОУ МВР – Монтана. При проверката не са констатирани нарушения на условията в разрешителното и не са дадени предписания. 

Кратко обобщение по отношение на ефект спрямо околната среда, бизнеса и обществеността.

По повод Деня на водата – 22 март експерти от направление „Опазване на водите” от РИОСВ – Монтана, съвместно с Регионална лаборатория – Монтана и ученици от екоклуб към Гимназия с преподаване на чужди езици „Петър Богдан” участваха в пробонабиране на водни проби от мониторингов пункт „р.Огоста след яз.”Огоста”. На мястото на вземане на пробите са извършени експресни анализи по показатели температура, рН, електропроводимост и разтворен кислород. Участниците в събитието получиха брошури и стикери посветени на Деня на водата и основното послание „Всяка капка си струва”.

През отчетния период са проведени две работни срещи в община чупрене и в РИОСВ – Монтана за актуализиране на оперативните планове за защита на резерватите „чупрене” и „Горната кория” – изключителна държавна собственост от пожари. На работните срещи са присъствали представители на регионалните структури на ОУ ПБЗН – Видин/Монтана, ДГС - Миджур, Берковица, РДГ - Берковица, ОУ на МВР - Видин/Монтана, общини берковица и чупрене. 

[image: image1][image: image2][image: image3.png]


[image: image4][image: image5][image: image6][image: image7][image: image8][image: image9][image: image10][image: image11][image: image12][image: image13][image: image14][image: image15][image: image16][image: image17]




